14 जून को उन्हें फिर से अस्पताल में भर्ती करवाया गया था। जहां उनकी स्थिति बिगड़ गई और रात में ही उन्हें तत्काल इमरजेंसी में ले जाया गया। तब से उन्हें होश नहीं आया था। नवाज के बेटे हुसैन नवाज ने भी राष्ट्र से अपील की थी वह उनकी मां के लिए दुआएं करें। नवाज के भाई शहबाज शरीफ ने जनता से अनुरोध किया था कि कुलसुम की सेहत में तेजी से सुधार के लिए वे उनके साथ प्रार्थना करें। उन्होंने ट्वीट किया था कि रमजान का पवित्र महीना समाप्त होने जा रहा है, मैं अपने हमवतनों से अपील करता हूं कि उनकी सेहत में तेजी से सुधार के लिए वे मेरे साथ प्रार्थना करें। ट्वीट में उन्होंने लिखा कि प्रार्थना की शक्ति सबसे बड़ी होती है।